જોકે, ઉપર દર્શાવેલા મિત્રએ રચેલા (?) કઢંગા ગીત,`ચાવતો રહેજે..!` તથા જીવલેણ ગુટખા, બેયને વાગોળવાની પશુપ્રવૃત્તિ પર અંકુશ મૂકવા, તાજેતરમાં જૂનાગઢ ખાતે, આપણા ૬૬મા સ્વાતંત્ર્ય પર્વની ઉજવણી દરમિયાન, મુખ્યમંત્રીશ્રીનરેન્દ્ર મોદીજીએ, ગુટખાભક્ત અઠંગ વ્યસની મિત્રોને જાણે, મોંકાણના સમાચાર આપતા હોય તેમ, આગામી ૧૧મી સપ્ટેમ્બર ૨૦૧૨થી સમગ્ર રાજ્યમાં ગુટખા પર સંપૂર્ણ પ્રતિબંધ મૂકવાનો નિર્ણય સંભળાવી દીધો. શ્રીમોદીજી કહે છેકે, "આપણા રાજ્યનું યુવાધન ગુટખા ચાવી-ચાવીને કેન્સરગ્રસ્ત થઈ જિંદગી બરબાદ કરી રહ્યું છે.બદામ જેવા ડ્રાયફ્રૂટ્સ કરતાં કિંમતમાં ગુટખા મોંઘાં છે. લોકો ગુટખા ખાવા પાછળ તનમનધન ત્રણેય બરબાદ કરે છે."